google/wiki40b huggingface dataset:
Res gestae saxonicae

Res gestae saxonicae (eller Res gestae saxonicae sive annalium libri tres, Saksernes dådsverk eller Tre annaler) er en saksisk krønike fra siste del av 900-tallet skrevet i Tyskland av Widukind av Corvey. Sakseren Widukind var stolt av sitt folk og sin historie og i sin innledning utelater han alle romerske hendelser, blant annet i forhold til kong Henrik I av Sachsen. Pavestolen nevnes heller ikke.

Manuskripter

Widukinds Gesta er kjent fra fem manuskripter. Sammenhengene og opprinnelsesår for de ulike versjonene er omdiskutert. Manuskriptet var først ferdigstilt i 967 eller 968 og ble dedikert til Mathilda, keiser Otto Is datter og da nyutnevnt abbedisse av Quedlinburg. Men i fire av de fem manuskriptene er historien videreført til 973 enten av Widukind selv eller av andre.

Innhold

Res gestae saxonicae sive annalium libri tres består av tre bind:

Første bind

Widukind av Corvey innleder bind 1 med det germanske Thüringerdynastiets fall. I hans versjon er Amalaberga datter av den frankiske kongen Huga. Etter Hugas død blir Thiadrich, Hugas sønn med en konkubine, kronet som konge. Amalaberga overbeviser sin mann, Irminfrid at hun er rett arving til riket. Det bryter ut krig og Thiadrich vinner i et slag ved Runibergun. Irminfrid og Amalaberga flykter til fortet Scithingi.
Frankerne får hjelp av de innvandrende sakserne som leter etter land, og en blodig kamp utkjempes ved Scithingi. Etter at mange krigere er drept, sender Irminfrid budbringeren Iring til Thiadrich for å be om fred. Kongene inngår en avtale og planlegger å drepe sakserne dagen etter, men sakserne får rede på dette og stormer Scithingi i løpet av natten og dreper alle voksne. Bare Irminfrid og hans familie flykter. Sakserne feirer seieren i tre dager, deretter kommer de tilbake til Thiadrich, som gir landet over til dem.
Etter ordre fra Thiadrich drar Iring tilbake til Irminfrid og overtaler ham til å stille for den frankiske domstol. Når Irminfrid kneler for Thiadrich, dreper Iring ham. Thiadrich forviser ham for denne ugjerningen, og han ønsker ikke å ta del i denne forbrytelsen. Iring kunngjør at han vil sone for sin forbrytelse og få hevn for sin tidligere mester og dreper Thiadrich også. Han legger Irminfrids kropp over Thiadrich, for på den måten vil han være seierherre i hvert fall i døden, og går.
Widukind ender med å tvile på sannheten i denne historien, men forteller at Melkeveien kalles «Irmins vei» fortsatt. En henvisning til saksernes konvertering av til kristendommen etter Karl den store bringer ham til de tidlige saksiske hertuger og til detaljer om regimet til sakserkongen Henrik Fuglefangeren.

Andre bind

Den andre boken åpner med valget av Otto I som tysk konge og omhandler oppstandene mot ham. Boken utelater hendelser i Italia, og avsluttes med at han gifter seg med Edith i 946. Widukind vier sine skrifter til Mathilda, datter av Otto og abbedisse i Quedlinburg.

Tredje bind

Bok tre forteller historien om Liudolf, hertug av Schwaben og Ottos frankiske kampanje.
Voss prosti

Voss prosti er et tidligere prosti i Bjørgvin bispedømme.
Prostiet inngikk X i Hardanger og Voss prosti
Welcome to the Punch

Handling

Den tidligere kriminelle Jacob Sternwood (Mark Strong) må returnere til London når sønnen er involvert i et ran som går galt. Den svorne fienden, detektiv Max Lewinsky (James McAvoy), ser på dette som en gyllen mulighet til å endelig få klørne i Sternwood. Etter en rekke katt-og-mus-leker møtes de endelig, og de oppdager at det finnes en dypere konspirasjon som de må løse for å holde seg i live. Dermed må fiendene for en gangs skyld finne seg i å samarbeide.
Lucanus takakuwai

Kjennetegn

En middelsstor til stor (hannen 40-50 millimeter), kraftig, brun hjortebille. Mandiblene hos hannen er kraftige og krumme, med en lang, innovverettet tann litt utenfor midten, med små tenner på innersiden langs hele lengden. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner. Beina er gulbrune.

Utbredelse

Arten er kjent fra Laos.
Knarrfeltet

Knarrfeltet er et oljefelt og gassfelt i den nordlige delen av Nordsjøen, nord for Snorrefeltet, 120km vest for Florø. I prospektfasen var feltet kalt Jordbær. Reservoaret ligger på 410 meters havdyp. Planlagt produksjonstart er 2. kvartal 2014.
BG Norge er operatør for Knarrfeltet. Utvinningen skjer ved havbunnsinnretninger knyttet opp til et produksjonsskip med oljelager. Oljen vil bli lastet over på tankskip i skytteltrafikk. Gassen vil bli transportert i rør til St Fergus i Skottland. Hovedforsyningsbasen og driftsorganisasjonen ligger i Florø.
Rue Cambon

Rue Cambon er en gate i 1. arrondissement i Paris. Den er blitt oppkalt etter Pierre Joseph Cambon, president for finanskomiteen under Nasjonalkonventet.
Motehuset Chanel ligger på gatenummer 31. Parfymen « N°31 » sikter til « 31 rue Cambon ».
Klovn (sesong 2)

Episode 20

«Franks fede ferie» ble først sendt 14. november 2005.
I episoden blir Casper og Iben med Frank og Mia til sommerhuset deres. Casper og Iben er uvenner da Iben ikke vil ta p-pille og Iben og Mia kjører alene til sommerhuset, mens Casper kjører med Frank. På veien plukker de opp to unge jenter som skal til samme sted, noe som ikke blir godt mottatt hos Iben og Mia. Senere på dagen drar de på stranden, der Frank og Casper møter på jentene igjen. De bestemmer seg for å ta en dukkert sammen, men Frank kommer litt for tett innpå en av havets beboere som får katastrofale følger.
Brussel lufthavn

Historie

Under første verdenskrig begynte den tyske okkupasjonsmakt å anlegge et strekk for fly; det var gunstig beliggende nær Brussels og nær ved landeveien til Haacht, på flat mark. Etter krigen overtok det belgiske flyvåpen.
Mot sluten av 1930-årene kjøpte det belfiske forsvarsministerium land i Melsbroek (nå i kommunen Steenokkerzeel) for å anlegge en ny flyplass. Kort etter utbrøt annen verdenskrig, og under okkupasjonen etablerte tyskerne en flyplass i Melsbroek i 1940. I sluttfasen av annen verdenskrig, etter at frontene endret seg, ble den kalt Airfield B.58 og benyttet av Royal Airforce, senere også av andre, i krigsoperasjonene mot Tyskland. Etter krigen ble det bestemt å bygge ut området til nasjonal hovedflyplass. Den ble innviet i 1948. Den gamle flyplassen i Haren lå ikke godt til. 
I 1955 ble en toglinje som knyttet sammen Brussel og lufthavnen innviet. I 2005 fulgte innvielsen av en jernbanestrekning til Leuven og Liège. I 2010 tilkom en forbindelse til Antwerpen.
Nye flyplassbygginger ble bygd i 1958 innen kommunegrensene til Zaventem. De eldre bygningene lå på den andre side av flystripene i bydelen Melsbroek. De ble overtatt av flyvåpenet. Nåværende terminal A ble bygd i 2002.

Terrorangrepene i 2016

Den 22. mars 2016 ble lufthavnen rammet av terrorangrep.
Norbulingka

Norbulingka (tibetansk: ནོར་བུ་གླིང་ཀ་; Wylie: Nor-bu-gling-ka; betyr Juvelparken, der juvelen viser til Dalai Lama. er en park med flere palasser, beliggenden i Lhasa i Tibet. Palasset tjente som Dalai Lamas sommerresidens fra 1780-tallet frem til 1959, da den fjortende Dalai Lama flyktet til India.
Parken ble påbegynt i 1755 av Kelzang Gyatso, den syvende Dalai Lama, mens palasset og parken ble avsluttet under hans etterfølger Jamphel Gyatso i 1783. Den trettende Dalai Lama bygde tre nye palass i parkens nordøstre hjørne, og under den fjertonde Dalai Lama kom «det nye palass» (Takten Migyü Potrang) mellom 1954 og 1959.
Den østerrikske eventyreren Heinrich Harrer hjalp den fjortende Dalai Lama med å åpne en liten kinematograf i palasset i 1940-årene.
Under det tibetanske opprør i 1959 ble palasset utsatt for bombardement fra Folkets frigjøringshær, noe som tvang den fjortende Dalai Lama til å flykte til India.
I dag er Norbunlingka en favorittdestinasjon for tradisjonelle tibetanske pikniker (lingka). Under den syvende måned hvert år samles tibetanere i parken for å feire yoghurt-festivalen (shötun).
I 1994 utropte Unesco Norbulingka som verdensarv sammens med Potalapalasset.
Krapfoss

Krapfoss er en bydel i Moss som omfatter området fra Krapfoss bru til Mosseporten tunnel videre til Mosseskogen/ Tigerplassen bru. Patterød og området frem til Rødsund bru er også en del av Krapfoss.
Stedet fikk navnet sitt etter den krappe eller bratte fossen i Mosseelva. Fossen lå ca hundre meter øst for Krapfossbrua. Elveløpet ble sprengt ut til ca. 40 fots bredde i 1887, og fossen forsvant. Samtidig ble Mosseelva regulert med en ny dam i Sponvika og ved utløpet til Mossesundet finner vi i dag Mossefossen som til tider er åpen.
Finske mesterskapet i fotball 1908

Finske mesterskapet i fotball 1908 var det første mesterskapet i fotball som ble arrangert i Finland og vinneren var Unitas Helsingfors. I finalomgangen var det tre Helsingforsklubber som deltok.
Tacuarembó

Historie

Tacuarembó ble grunnlagt i 21. januar 1832 av Bernabé Rivera.

Transport

Ruta 5 forbinder Tacuarembó med Paso de los Toros (sør) og Rivera (nord).
 Ruta 31 forbinder Tacuarembó med Salto by, Albisu og Biassini.

Fly

Tacuarembó har en flyplass,  Tacuarembó lufthavn.
Kamata, Ōta, Tokyo

Kamata (japansk: 蒲田) er et nabolag til bydelen Ōta i Tokyo, Japan.
På stedet finnes blant annet Kamatastasjonen, Kamata videregående skole og hovedkvarteret til Tokyo Inn.
Nils Dardel

Liv og arbeid

Dardel studerte ved Kungliga Akademien för de fria konsterna 1908–1910 og seinere i Paris. Han foretok flere studiereiser, blant annet til Japan i 1917. Fra 1940 bodde han i New York. Maleriene hans viser ofte bisarre og makabre motiver, men også landskap, eksotiske folketyper og portretter, gjerne av personer fra sosieteten. Tegningene er preget av en elegant linjeføring. Nils Dardel er representert på blant annet Moderna museet og Nationalmuseum i Stockholm, Göteborgs konstmuseum, Malmö Konstmuseum og Nasjonalgalleriet i Oslo.
I 2012 ble Dardels Vattenfallet solgt på Bukowskis Auktioner for 25 millioner svenske kroner (medregnet provisjon), den høyeste prisen som har blitt gitt for et svensk modernistisk maleri inntil da.
Nils Dardel var sønnesønn av adelsmannen Fritz Ludvig von Dardel (1817–1901), sveitsiskfødt, svensk maler og tegner som blant annet lagde en mengde muntre motiver fra hverdagslivet.
Gildet paa Solhoug

Gildet paa Solhoug er et drama av Henrik Ibsen skrevet i 1855 og utgitt i 1856. Stykket hadde premiere på Det norske Theater i Bergen 2. januar 1856.

Trivia

Stykket ble parodiert av Olaf Skavlan  med Gildet paa Mærrahaug, først fremført 1858, utgitt 1876.
Huken

Huken er en bydel i Skien. Nord for Huken ligger Mæla, i øst ligger Banejordet, i vest ligger Lundedalen og i sør ligger Marensro. På slutten av 1800-tallet ble området kalt «Fantebyen».
Scillyøyene

Navn

Navneformen The Scilly Isles blir noen ganger brukt, men lokalbefolkningen setter liten pris på den på grunn av ordspillet som ligger i den (The Silly Isles, «De tåpelige øyene»).

Tidlig historie

Scillyøyene har vært bosatt siden steinalderen og dens historie har siden vært å skaffe seg utkomme fra øyenes landområder og sjøen rundt. Jordbruk og fiske eksisterer den dag i dag, men hovedaktiviteten er nå turisme.
Scillyøyene kan være de samme øyene som ble besøkt av fønikere i oldtiden og som kalte dem for Cassiterides (fra gresk Κασσίτερος, «Tinnøyene»), og som ble nevnt av oldtidens greske geografer. Imidlertid inneholder øyengruppen i seg selv ikke mye tinn, men det kan være at øyene ble brukt som utpost fra fastlandet.
Det er sannsynlig at øyene fram til relativt nyere tid var langt større da flere av dem var sammensluttet til en øy som ble kalt for «Ennor». Høyere havnivå oversvømmet den midtre sletten en gang rundt 400-500 f.Kr. Bevis for en eldre og større øy inkluderer blant annet en beskrivelse fra romersk tid som betegner Scilly som «Scillonia insula» i entall som om det var en enkelt øy eller en øy langt større enn de andre. Det er også funnet levninger av en forhistorisk gård ved Nornour som nå er et lite berglendt skjær og altfor lite for jordbruk.
Ved fjære er sjøen grunn nok til at folk kan gå mellom en del av øyene. Dette er muligens en av kildene til fortellinger om land som har sunket ned i havet, eksempelvis Lyonesse i den arthurianske legende. Murer fra oldtiden er synlig nedenfor fjæregrensen ved en del av øyene, eksempelvis på øya Samson. En del stedsnavn på det utdødde språket kornisk synes å reflektere bortenfor kystlinja og tidligere landområder. Faktisk har hele sørlig England langsomt sunket i motsetningen til Skottland som var dekket av iskappen under istiden: dette har ført til rias (druknede elvedaler) langs kysten av sørlige Cornwall, eksempelvis elvene Fal og Tamar.
Utenfor kysten og midtvegs mellom Land's End (sørligst odden i Cornwall) og Scillyøyene er det antatte stedet for det mytiske tapte landet Lyonesse som er referert til middelalderens arthurlitteratur. Dette kan være et folkeminne om en oversvømmelse, men legenden er også felles blant alle britonske folk. En parallell legende og antagelig beslektet er det tapte landet Ys i Bretagne.
Nopal

Nopal er en grønnsak som stammer fra de ytterste delene av greinene til fikenkaktusen. Taggene fjernes fra disse, og de kuttes opp i biter. Nopal er en populær ingrediens i det meksikanske kjøkkenet, særlig i retter som eggerøre med nopal og taco med nopal, samt som tilbehør til andre retter. De selges vanligvis ferske, men forekommer også sylta.
Ordet nopal kommer fra nahuatl nopalli.
Club de Madrid

Norske

Fra Norge er tidligere statsminister Gro Harlem Brundtland og Kjell Magne Bondevik medlemmer.
Whiting gasskraftverk

Whiting gasskraftverk er et gasskraftverk i delstaten Indiana i det nordlig-sentrale USA. Det har en installert produksjonskapasitet på 525 MW, fordelt på 1 blokk / 2+1 turbiner. Dette er delstatens attende største termiske kraftverk målt etter installert produksjonseffekt.
Anlegget ble bygget ut i årene 2000–2002. Brenselkilden er bitumenøst kull.
Dragshow

Dragshow er en underholdningsform eller -forestilling der aktørene, som kalles dragartister, kler seg og agerer som det motsatte kjønn og fremfører kostyme-, dans- og musikknumre eller spiller på kjønnsmotsetninger. Den er utbredt i LHBT-kulturen.
En kvinne som kler seg og opptrer som en mann kalles dragking og en mann som kler seg og opptrer som en kvinne kalles dragqueen.
Mikroutbrudd

Et mikroutbrot eller mikroutbrudd («microburst») er en lokal luftsøyle med synkende luft som fører til et kraftig vindkast som blåser ut til alle kanter fra et sentralt punkt på bakken. Som regel oppstår fenomenet i forbindelse med cumulus congestus eller cumulonimbusskyer.
Uttrykket ble først definert av Tetsuya Theodore Fujita (kanskje mest kjent for å ha introdusert Fujitaskalaen for gradering av tornadoer), som en type fallvind som skaper kraftig horisontal vind innenfor et område på 4 km i diameter. Dersom vinden dekket et område større enn 4 km i diameter kalte Fujita det for «makroutbrudd».
Man kan skille mellom «våte mikroutbrudd», som oppstår i forbindelse med nedbør, og «tørre mikroutbrudd» som består av virga. Begge typer oppstår hovedsakelig ved at luften blir avkjølt av nedbør, og faller raskt ned mot bakken. I tørre mikroutbrudd vil nedbøren falle ned i et lag med tørr luft under skyen og fordampe. Siden fordampingen fører til avkjøling av luften, blir fallvinden akselerert. Når det er varm luft nær bakken vil denne luften som regel stige, og kan da motvirke fallvinden, men den synkende luften kan likevel nå bakken med en viss kraft. Siden regnet har fordampet vil ofte det eneste synlige tegnet på utbruddet være støv som er virvlet opp av vinden.
Et vått mikroutbrudd oppstår ofte i forbindelse med kraftig regn. Ofte når regnet og fallvinden bakken med en slik kraft at de sprer seg utover og oppover og danner en spesiell krøllformasjon. De kan kanskje også oppstå ved at den kraftige jetstrømen blir bøyd ned mot bakken i tordenvær (se fallvind).
Mikroutbrudd kan skape vind opp mot 75 m/s (270 km/t) og kanskje kraftigere.

Konsekvenser

At mikroutbrudd oppstår svært brått og på så liten skala gjør at de er til store fare for flytrafikk, særlig når de oppstår nær flyplasser. Det har skjedd flere alvorlige flyulykker med dødelig utfall som følge av slike utbrot.
Flyulykkene inntreffer som regel i det et fly skal lande. Siden et utbrudd kan føre til svært kraftig vind i alle retninger ut fra nedslagsområdet kan de i verste fall snu motvinden flyene baserer seg på når de skal lande. En kraftig økning i motvind kan få en pilot (spesielt uerfarne) til å gi mindre gass for å opprettholde farten til flyet. (Farten er indikert av lufthastigheten, som kortvarig øker.) Når flyet har gått igjennom mikroutbruddet får det kraftig medvind, mister mye oppdrift og faller brått mot bakken.
Det er har vært flere tilfeller av mikroutbrudd som har ført til andre ødeleggelser også. Enkelte kraftige utbrudd har ført til at skip har sunket. I 1995 ble Alexandria Bay i New York, USA rammet av et mikroutbrudd med vindkast på opp mot 160 km/t (45 m/s) som førte til skader på mange bygninger og rev opp mange trær. I 2006 skjedde det samme igjen i Hickory Hills, Illinois, der vinden blant annet rev taket av en ungdomsskole og førte til et omfattande strømbrudd fordi trær falt ned på strømlinjer.
Río Imperial

Río Imperial er en elv sør i Chile, i regionen Araucania.
Río Imperial har en lengde på rundt 52 km. Den er resultatet av at elvene Rio Cautín og Río Huichahue flyter sammen. Rio Cautín har sitt utspring fra den 2 727 m høye vulkanen Lonquimay. De to elvene går sammen ved Nueva Imperial, sørvest for Temuco. Like nedenfor kommer også Río Cholchol til. Elven renner til slutt ut i Stillehavet ved Puerto Saavedra.
Olav Thon Gruppen

Kjøpesenter

Olav Thon Gruppen eier og forvalter totalt 97 kjøpesentre i Norge og Sverige. Thon Property AB har i dag ansvaret for den svenske eiendomsporteføljen som består av 11 kjøpesenter.
Axel Krogh

Tilknytning til Setesdal

Han kom som gutt til Setesdal fordi hans far, kunstmaleren Henrik Asor Hansen, arbeidet her i lengre perioder. Etter at foreldrene ble skilt, bosatte moren seg på Langeid i Bygland sammen med Axel og bror hans. 
I voksen alder kjøpte Axel Krogh seg både skog og litt jord og bygget huset Dorgheim av to eldre tømmerbygninger, den eldste trolig 300 år gammel, like sør for Langeid. Han innredet huset med tradisjonelle møbler fra Setesdal, blant annet tre veggfaste senger, to svært gamle skap og et dobbelt langbord. 
Huset har nå blitt solgt og er planlagt flyttet til Hovden Fjellstoge. 
Av og til brukte Krogh etternavnet Fjalkekrone etter det skogstykket han hadde kjøpt. Han bodde det meste av  livet på Langeid og skrev 15 bøker – romaner og noveller. I tillegg skrev han noen artikler og noveller i aviser og blad.

Krogh og NS

Han meldte seg inn i NS sommeren 1940 og skrev noen sterke artikler i bladet deres. Men om høsten reiste han til Oslo og møtte ledere i partiet, og etter hvert gikk det opp for ham hva han var med på, så han meldte seg ut. I 1946 ble han stilt for retten beskyldt for landssvik, men han ble helt frikjent, han fikk ikke engang bot.

Krogh og kristendommen

Axel Krogh var sterkt imot kristendommen, så sterkt at han ikke kunne tenke seg at han skulle begraves på en kirkegård. Han søkte derfor om å bli begravet på det skogstykket han hadde kjøpt i Bygland, Fjalkekrone. På den tiden måtte man søke Kongen om slikt, og han fikk etter hvert innvilget ønsket sitt. Men han døde i Spania, der han bodde de siste år av sitt liv. Trolig var det utgiftene med å føre ham hjem til Setesdal som gjorde at bror hans, som var fruktgrossist i Spania, valgte å la ham bli begravet der.
Aegus (s.str.) takayukii

Utseende

En middelsstor (ca. 15-20 millimeter), avlang, noe flat, halvblankt svart hjortebille. Hannen har stort, bredt hode og middelsstore, krafrige, sigdformede kjever med en liten tann nær midtten. Hannens hode er svært blankt, fint og spredt punktert. Pannen er bredt innskåret foran. Hodet er litt utvidet bak fasettøynene, med en liten valke. Pronotum er avrundet rektangulært, mye bredere enn langt, ganske blankt, nokså tett og kraftig punktert. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten, som har korte, fine, gulaktige hår. Beina er brunsvarte. Hunnen er mindre enn hannen uten forstørret hode og kjever, kroppen er tett og kraftig punktert og nokså blank.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på Sulawesi.
Warrior

Handling

Brendan Conlon (Joel Edgerton) og Tommy Riordan (Tom Hardy) er to brødre som ikke har snakket sammen på årevis. Det eneste de har til felles er at de hater den alkoholiserte faren Paddy (Nick Nolte), som mishandlet den avdøde moren gjennom hele oppveksten deres. Faren prøver å bli en bedre mann, men strever med å vinne tilliten til brødrene.
Tommy har en tragisk historie bak seg fra når han var i hæren. Han vender tilbake til hjembyen Pittsburgh for å delta i en verdensomspennende MMA-turnering og vinne penger så han kan forsørge enken til en kamerat som døde i kamp. Brendan melder seg på den samme turneringen fordi familien ikke kan betale huslånet og står i fare for å miste hjemmet. Tommy følger den gamle suksessoppskriften og bor hos og trener med faren, mot sin vilje, for å stå best mulig rustet. Brendan overtaler sin gamle venn, den verdenskjente treneren Frank Campana (Frank Grillo) til å trene seg.
Begge er innbitte på å vinne turneringen og stemningen mellom dem er mildt sagt anspent. I yngre dager var Tommy naturtalentet som vant alt, mens Brendan var den hardtarbeidende som ikke fikk lønn for strevet. Hvem kommer best ut av det, og finnes det sjanser for at de kan bli en familie igjen når alt er over?
Norgesmesterskapet i alpint 1990

Norgesmesterskapet i alpint 1990 var det norske mesterskapet i alpin skiidrett. 
Mesterskapet ble arrangert i Varingskollen og Hafjell fra 17. til 24. februar.
Maria Curie-Skłodowska-universitetet

Maria Curie-Skłodowska-universitetet (polsk Uniwersytet Marii Curie-Skłodowskiej) i Lublin ble grunnlagt i 1944. Tanken bak opprettelsen var hovedsakelig å danne en uavhengig, verdslig høyskole som motpol til det katolske universitetet i samme by.
Universitetet ble inaugurert i 1945, med 42 professorer, hovedsakelig fra høyskolene i Lviv og Vilnius. Det består i dag av ti fakulteter og har over 36 000 studenter og 3 600 ansatte.
Universitetet er oppkalt etter den polske nobelprisvinneren Maria Skłodowska-Curie.
Årets leder i NBA

Årets leder i NBA er en pris som har blitt gitt siden 1972–1973-sesongen til NBAs beste hovedtrener. Ulikt andre NBA-priser, blir Executive of the Year-prisen gitt årlig av Sporting News, selv om den offesielt blir anerkjent av NBA. Valget foregår ved at alle hovedtrenerne til alle de 30 lagene i serien stemmer. Personen med mest stemmer vinner prisen.
Siden prisen først ble gitt, har den blitt gitt til 26 forskjellinge hovedtrenere. Jerry Colangelo, den første hovedtreneren for Phoenix Suns, er den eneste personen som har vunnet prisen fire ganger. Bob Bass, Wayne Embry, Bob Ferry, Stan Kasten, Jerry Krause, Geoff Petrie, Jerry West og Jerry Colangelos sønn Bryan Colangelo har alle vunnet prisen to ganger. Alle vinnerne har vært født i USA. 2008-vinneren var Boston Celtics' hovedtrener Danny Ainge. Hans arbeid sørget for at laget hans vant 42 seiere i en sesong, og er med det det største tilbakeslaget i ligaens historie fra et år til et annet.
Karl Fischer-titrering

Karl Fischer-titrering er en klassisk titreringsmetode i analytisk kjemi som bruker coulometer eller volumetrisk titrering til å bestemme spormengder av vann i en prøve. Den ble oppfunnet i 1935 av den tyske kjemikeren Karl Fischer. I dag er titreringen gjort med en automatisert Karl Fischer-titrator.

Volumetrisk titrering

Den volumetriske titreringen er basert på de samme prinsipper som den coulometriske titreringen bortsett fra at anodeløsningen ovenfor nå er brukt som titrant løsning. Titranten består av et alkohol (ROH), base (B), SO₂ og en kjent konsentrasjon av I₂. Pyridine har blitt brukt som base i dette tilfellet.
En mol I₂ brukes for hvert mol H₂O. Titreringsreaksjonen skjer som ovenfor, og sluttpunktet kan bli oppdaget av en bipotentiometrisk metode.